Axvirpat. Axvirpat – Sugʻdda V – VIII-asrlarda mavjud boʻlgan ijtimoiy atama. Hokimlarning sayisxona (otxona)si nozirini anglatgan. Ma’lum vaqtlarda Axvirpatlar siyosiy hayotda ham faol ishtirok etganlar. Mas, Sugdning bir qismi – Qashqadaryo vohasida VII-asrga oid "axvirpat" soʻzi yozilgan tangalar ham zarb qilingan. Axvirpat atamasi oʻrta asrlardagi miroxoʻr atamasi bilan almashgan. Mugʻqal’a hujjatlarida Axvirpatga 50 draxma miqdorida maosh belgilanganligi qayd etilgan.